Mikrokredit tashkilotlarida buxgalteriya hisobini yuritish to‘g‘risidagi yo‘riqnomaga o‘zgartirishlar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuniga va O‘zbekiston Respublikasi Prezidentining 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Respublikasining reytingini yaxshilashga doir qo‘shimcha chora-tadbirlar to‘g‘risida”gi qaroriga muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2007-yil 8-sentabrdagi 23/1-son qarori (ro‘yxat raqami 1728, 2007-yil 12-oktabr) (O‘zbekiston Respublikasi qonun hujjatlari to‘plami, 2007-y., 41-42-son, 426-modda) bilan tasdiqlangan Mikrokredit tashkilotlarida buxgalteriya hisobini yuritish to‘g‘risidagi yo‘riqnomaga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 16-bandning ikkinchi xatboshisi va 88-banddagi “muhri” degan so‘z “shtampi” degan so‘z bilan almashtirilsin.
 2. 170-banddagi “memorial hujjatlar bilan birga kassa hisobvarag‘i bilan o‘tkazilgan korrespondensiyalashgan va ordyerlarni” degan so‘zlar “kassa hisobvarag‘i bilan korrespondensiyalashgan va kassa ordyerlarini” degan so‘zlar bilan almashtirilsin.
 3. 173-band quyidagi tahrirda bayon etilsin:
 “173. Quyidagi hujjatlar kassada, omborda yoki yonmaydigan shkaflarda saqlanishi shart:
 yillik hisobotning tegishli imzolar bilan rasmiylashtirilgan nusxasi hamda oylik (chorak) balans uning barcha ilovalari bilan;
 oxirgi o‘n ikki oy uchun kassa hujjatlari;
 yordamchi kitoblar.”.
 4. 174-banddan “o‘tgan oylar uchun memorial hujjatlar va” degan so‘zlar chiqarib tashlansin.
 5. 2-ilovaning 3-bandidagi “(muhr mavjud bo‘lgan taqdirda)” degan so‘zlar “(muhr iziga bo‘lgan talab tadbirkorlik subyektlariga nisbatan tatbiq etilmaydi)” degan so‘zlar bilan almashtirilsin.
 6. 4 — 12 va 19-ilovalardan “M.O‘.” degan qisqartma chiqarib tashlansin.
 7. 15-ilova o‘z kuchini yo‘qotgan deb topilsin. 
 8. 16-ilovadan “Muhr o‘rni (muhr mavjud bo‘lgan taqdirda)” degan so‘zlar chiqarib tashlansin.